,Kedvezményezett neve: **Írottkő Natúrparkért Egyesület**

Projekt címe**: Biztonságos informatikai háttérrel,**

**nagyszerű eszközökkel a közösségért!**

Projekt azonosítószám: **TOP-7.1.1-16-H-ERFA-2019-00137**

Projekt időtartama: **2020.02.01. – 2020.11.30.**

Támogatás összege: **1 689 144 Ft**

Támogatás mértéke: **100%**

**A projekt célja:**

A közösségi kezdeményezések, programok, az intézmények, civil szervezetek és a lakosság részére szervezett előadások, prezentációk megtartása, problémamentes elvégzése érdekében elengedhetetlen a biztonságos és modern informatikai háttér. E mellett kiemelt célunk egyedi, helytörténeti/helyi sajátosságú rendezvények szervezése, s azok történelmi jellege miatt korhű jelmezek készítése és ezeknek a programokon való használata.

**A projekt tartalma:**

Az Írottkő Natúrparkért Egyesület létrejötte óta legfontosabb tevékenysége Kőszeg és az Írottkő Natúrpark természeti, és kultúrtörténeti örökségének felkutatása, védelme, a lakosság részére mindezek bemutatása. Az egyesület munkájában a lakossági felvilágosító, információs, szemléletformáló, kulturális, vagy helytörténeti, természetismereti előadások, tájékoztatók, gyermekek részére a környezetnevelési, szórakoztató programok különböző eszközök használatát feltételezik: prezentációkhoz, bemutatókhoz laptop, kapcsolattartáshoz, programok/projektek szervezéséhez számítógép, ezek publikálásához, sokszorosításához nyomtató, a kész információs anyagok, plakátok, szóróanyagok, programismertetők elkészítéséhez laminálógép, vágógép szükségeltetik. Az egyedi túraajánlatokhoz készíttetett jelmezek a felnőtteknek is, de főként a gyermek résztvevőknek élethűbbé teszik a létrehozott programot. A történelmi jelmezekbe a résztvevők, és a program lebonyolítói is beöltöznek, így mindenki részére átélhetővé válik városunk történelmének néhány kiemelt eseménye. A résztvevők a túra alatt különböző szellemi és gyakorlati feladatok elvégzésével tevékeny szereplői egy szórakoztatónak hitt programnak, mely lényegében oktató, nevelő céllal jött létre. Ezáltal erősödik a helyi lakosság, főként a gyermekek identitásérzése.

**Projekt ütemezés**: informatikai eszközök beszerzése 2020. június 30-ig.

Jelmezek beszerzése, projekt zárása 2020. november 30-ig.